Izvršni predsjednik Dinama Zdravko Mamić sazvao je izvanrednu press konferenciju na kojoj se u dramatičnom tonu obratio javnosti:

>> Jurčić najavio povratak Sammira: Grega će biti veliko pojačanje!

>> Mamić: Meni ste napravili pakao, tri puta sam završio na Hitnoj i možda nosim karcinom!

„Volio bih da mogu danas pričati o angažmanu novog golmana, novog Dinamovog pojačanja, da mogu pričati o dolasku Rubena Lime. Ali, ne mogu. Nakon utakmice s Folom, dočekalo nas je pismo od Uefe. Kažu da je sve proteklo sjajno što se tiče organizacije utakmice, ali i da se pokreće postupak protiv Dinama zbog širenja homofobije i rasizma od strane huligana.“

'Mogući kraj Dinama'

Pomislio sam da je to mogući kraj Dinama. To je bilo 24. srpnja. Bio sam šokiran kad sam čuo da će istočna tribina morati biti zatvorena i još moramo platiti 24.000 eura. Ako se ponove iste stvari, a oni sve bilježe kada viču Mamiću cigane, igrajte pederi... Druga kazna će biti zatvaranje cijelog stadiona i 50.000 eura, a treća izbacivanje Dinama iz Europe“, kazao je Mamić.

'Izloženi smo šaci huligana'

„Izloženi smo šaci huligana koji reketare Dinamo i cijelu hrvatsku državu. Ovdje se radi o borbi protiv cijele hrvatske države. Mi nemamo drugog rješenja nego da se suprotstave takvom ponašanju, takvom govoru.“



„Ministar Jovanović jedan je od najzaslužnijih za takvo stanje zbog svojih napada na nas. Sugerirano nam je da šutimo nakon utakmica sa Srbijom u kvalifikacijama, ali mi više ne može šutjeti. Navijači koji su kupili utakmicu za istok neka vrate ili zamjene ulaznicu za neku drugu tribina.“

'Policija spasitelj, a političari grobari hrvatskog nogometa'

„Kako je moguće da se godinama na našem stadionu vrijeđa, a da nitko od vas nije napisao niti jednu riječ o tome. Ispričavam se pojedincima. Kako je moguće da hrvatska policija stoji pored tih huligana i sluša vrijeđanja na svoj račun i ne smije ništa napraviti. Ako nešto napravi, onda se dižu sve moguće udruge da bi zaštitili tog istog huligana i njegova ljudska pratnja."

"Dvaput su me uhitili u posljednja dva mjeseca, ali da nema tih ljudi mi ne bismo gledali nogomet u ovom gradu. Policija nije svemoguće. Vlada i predsjednik države trebaju im narediti da riješi tu situaciju. Hrvatskoj policiji kapa do poda. Ona je spas hrvatskog nogometa, a grobari su političari.“

'Da ministar ima imalo časti, otišao bi sam'

„Već deset puta gledao sam smrti u oči, stalno se širi mržnja, homofobija i rasizam, a nitko nije mrdnuo ni prstom. Nije naše da se idemo tući s vlastitim narodom. Je li normalno da hrvatski građani odu u Hrvatski Sabor i počnu izbacivati zastupnike? Naravno da će reagirati policija. Zar je normalno da za sportske djelatnike vrijede druga pravila? Da ministar ima imalo časti, otišao bi da možemo razvijati hrvatsku državu na čast svih naših građana. Neki će reći: Gle tko to govori! Ali, ja sam se svaki put ispričao i bio sam priveden i kad nisam bio kriv. Zašto za mene vrijede druga pravila? Nema opravdanja, ali može me se razumjeti. Borim se protiv vjetrenjača.“

'300 huligana htjelo nas je izbaciti iz Europe u Luksemburgu'

„Navijači koji su željeli gledati utakmicu protiv Fole u Luksemburgu. Gledatelji su mogli podignuti vaučere kod nas u klubu, ali njih tristotinjak to nije htjelo nego su došli u Luksemburg da nas izbace iz Europe. U Luksemburgu su bili konsternirani, morali su dignuti cijelu policiju da spriječe ulazak tih tristotinjak navijača na stadion."

"Nisam bio na utakmici, bio sam u hotelu zbog sigurnosnih razloga. Nismo željeli da dođem u dodir s nekima koji su prošli na stadion. Iz hotela sam došao izravno na stadion. Bio sam sam na aerodromu.“

'Drogirani huligani htjeli su me pregaziti'

„Tamo ih je bilo stotinjak koji su se željeli obračunati sa mnom i s momčadi. U jednom trenutku ulazi ćelavi tip koji galami i viče. Nije me vidio jer je bio drogiran. Napravio sam crtu. Da je došlo do kontakta ovih stotinu koji su me bili vani bi me pregazili, jer su svi drogirani. Ja sam imao takvih stotinu susreta. Ja sam se sakrio i obavijestio našu ekspediciju da ih čekaju na aerodromu. Dva autobusa su zbrisala s lica mjesta. Došlo je 80 policajaca koji su me izvukli i dali dozvolu momčadi da dođe i odemo o Zagrebu. Što ti ljudi misle o Hrvatskoj?“

Mamić poslao poruku premijeru Milanoviću i predsjedniku Josipoviću



„Sram može biti svakoga. Radim za 11.000 kuna. Lažete svi koji piše da Mamić otima i živi na račun Dinama. Radim za 11.000 kuna i to samo da mi žena i djeca imaju socijalno. To ne znači da sam sirotinja. Zaradio sam pare i to sam uredno prijavio. Ne postoji osoba i klub koji su kontroliraniji od Dinama. U zadnjih godinu dana po 36 puta porezna uprava je u Dinamu. Dinamo je perjanica vizije, izvoza i graditeljstva. Može premijer Milanović biti simpatičan da me naziva nakupcem."

"To je termin za onog koji se bavi prodajom stoke. Ali ja ti poručujem da sam sposobniji od tebe i tvojih ministara. Primi se posla za koji te građani plaćaju. I tebe Josipoviću koji odeš u Ameriku i kažeš da je hrvatski nogomet močvara, a mi možemo biti uzor svima. Trebali bi se svi ugledati na nas. U zlu je ljude lako nahuškati. Ljude koje banke pljačkaju i lihvarske kamate im nabijaju, a lopovi im uništavaju firme. Nije bitan Zdravko Mamić, bitan je Dinamo s 4 milijuna navijača. Imamo pravo na mir i rad. To je naše ustavno pravo“, zaključio je Mamić.

Pratite najnovije vijesti bilo kada, bilo gdje. Pratite nas na Facebooku i Twitteru. Pratite GOL.hr putem iPhonea i ANDROID mobilnih uređaja.